open-index/open-wikipedia-markdown huggingface dataset:
Abdur Rahman ibn Auf

**Abdul Rahman ibn Auf** () atau nama sebenar beliau **Abdul Amru** merupakan seorang sahabat Nabi. Beliau telah menggunakan nama Abdul Rahman selepas memeluk Islam, dua hari selepas Abu Bakar memeluk Islam.

Beliau berasal daripada keturunan Bani Zuhrah. Beliau lahir pada thun 580 Masihi di Makkah iaitu sepuluh tahun selepas Tahun Gajah. Beliau memeluk Islam melalui saidina Abu Bakar r.a. Beliau wafat pada tahun 32 Hijrah bersamaan tahun 654 Masihi ketika berumur 74 tahun.

## Kehidupannya
Sewaktu umat Islam berhijrah ke Madinah, beliau mengikuti ekspidisi tersebut. Setibanya Abdul Rahman di Madinah, beliau dipersaudarakan oleh baginda kepada seorang sahabat dari golongan Ansar iaitu Sa'ad ibn Ar-Rabi'ah.

Abdul Rahman juga merupakan ahli jawatankuasa Syura yang berenam. Sewaktu pemilihan khalifah ketiga selepas peristiwa pembunuhan Umar Al-Khattab, beliau merupakan salah seorang calonnya. Namun, Abdul Rahman enggan sebaliknya menetapkan pemilihan khalifah jatuh kepada Uthman bin Affan.

Abdul Rahman mempunyai beberapa orang isteri antaranya ialah **Ummu Habiba binti Zam’ah ,** 

**[[:en:Umm_Kulthum_bint_Uqba|Umm Khultsum bint Uqba]]** dari Bani Umayyah setelah dia diceraikan oleh Zubair ibn Awwam Abdul Rahman melamarnya lalu berkahwin mereka mempunyai enam orang anak bersama iaitu Muhammad , Ibrahim , Humayd , Ismail , Hamida dan Amat Ar-Rahman . Isteri beliau yang lain pula **Habiba binti Jahsy**  

Antara nama-nama isteri-isteri beliau yang lain : 

# Umm Khultsum bint Utbah 
# Tamadir binti al-Asbagh
# Sahla binti Asim
# Bahriya binti Hani
# Sahla binti Suhayl
# Umm Hakim binti Qariz
# Asma binti Salama
# Zainab binti As-Sabbah
# Badiyah binti Ghaylan

## Jasa dan sumbangannya
Abdul Rahman terkenal sebagai seorang sahabat rasullah s.a.w yang sanggup berkorban dan berjihad di jalan Allah s.w.t. Beliau sanggup menyumbangkan barang-barang keperluan yang dimuatkan di atas 700 ekor unta penduduk Madinah. Beliau juga menjual tanahnya dengan harga 40 ribu dinar dan membahagikan harta tersebut kapada kaumnya, isteri-isteri nabi dan fakir miskin.

Selain itu juga Abdul Rahman memberi sumbangan dari segi kewangan dan barangan ketika Perang Tabuk iaitu sebnyak 200 tahil emas, 500 ekor kuda perang dan dan 1500 ekor unta tunggangngan. Begitu juga, kebaikannya terbukti apabila menyedekahkan 400 dinar kepada setiap bekas tentera Perang Badar yang masih hidup iaitu seramai 100 orang.

Beliau pernah dilantik oleh baginda Nabi S.A.W untuk mengimami solat Subuh dengan dihadiri oleh baginda. Beliau juga menyertai dalam beberapa perang seberti Badar, Uhud , Khandak dan Tabuk. 

Abdul Rahman merupakan lambang kejayaan umat Islam di dalam bidang urusniaga dan perdagangan terutama ketika bidang ekonomi ketika itu dimonopoli oleh orang Yahudi.
Abdullah ibn Jahsy

**Abdullah ibn Jahsy** () merupakan sepupu baginda S.A.W dan saudara perempuannya, Zainab binti Jahsy merupakan isteri Nabi S.A.W. Beliau merupakan salah seorang yang terawal memeluk Islam.

## Kehidupannya
Abdullah ibn Jahsy merupakan seorang pemuda dari suku kaum Quraisy dan beliau bersahabat rapat dengan Sa'ad ibn Abi Waqqas. Ketika tekanan dan seksaan oleh kaum Quraisy terhadap umat Islam, Abdullah berhijrah ke Habsyah dan kemudiannya beliau sekali lagi berhijrah ke Madinah.

## Jasa dan perjuangannya
Abdullah dilantik mengetuai kumpulan perisik tentera Islam ketika Perang Uhud. Dalam pertempuran di bukit Uhud, beliau terkorban syahid.
Kabinet Abdullah keempat

**Kabinet Malaysia 2008** adalah kabinet yang dilantik berkuatkuasa 19 Mac 2008 selepas pemegang portfolio masing-masing mengangkat sumpah di hadapan Yang di-Pertuan Agong Tuanku Mizan Zainal Abidin di Istana Negara. Pengumuman kabinet ini dilakukan oleh Perdana Menteri Malaysia, Datuk Seri Abdullah Ahmad Badawi pada 18 Mac 2008.

## Senarai anggota
Senarai portfolio dalam kabinet adalah seperti berikut:-

### Menteri dan Timbalan Menteri

### Penasihat-penasihat dan Duta Khas Perdana Menteri

# Penasihat (Agama) : Dr Abdullah Md Zin
# Penasihat Khas kepada Perdana Menteri (Wilayah Ekonomi Koridor Utara) : Shahidan Kassim

## Lihat juga
* Kabinet Malaysia
* Kabinet Persekutuan Tanah Melayu 1955
* Kabinet Malaysia 1957
* Kabinet Mahathir pertama
* Kabinet Mahathir kedua
* Kabinet Malaysia 2006
* Kabinet Malaysia 2009
* Kabinet Malaysia 2013
* Kabinet Malaysia 2015

## Rujukan

## Pautan luar
Muzium Seni Bina Malaysia

**Muzium Seni Bina Malaysia** merupakan sebuah muzium yang terletak di Melaka, Malaysia. Ia mempunyai koleksi seni bina seluruh pelosok dunia dan terletak dalam bangunan bersejarah yang bewarna merah.

## Lihat juga
* Senarai muzium di Malaysia

## Pautan luar

* http://www.jmm.gov.my/gallery.cfm?id=2AFEB2DD-15A0-412F-A7EE387EF8873A28
Muzium Adat

**Muzium Adat** ialah sebuah muzium di Kuala Klawang, Jelebu, Negeri Sembilan, Malaysia yang mengkhususkan aspek kehidupan adat masyarakat Malaysia, bersesuaian dengan imej dan identiti Negeri Sembilan sebagai "Tanah Beradat".

Penubuhan Muzium Adat adalah cetusan idea Menteri Kebudayaan, Kesenian dan Warisan Malaysia, Rais Yatim. Ia dirasmikan oleh Undang Jelebu, Musa Wahab pada 2 Februari 2008. 

Satu segmen khas tentang Adat Perpatih turut dipaparkan kepada umum disamping artifak-artifak adat yang lain. 

## Pautan luar
* http://www.jmm.gov.my/content.cfm?id=45C34B6F-D057-4BB8-9258459DC5EE6E50
Perahu Tiong Mas

**Perahu Tiong Mas** atau juga dikenali sebagai *Perahu Gagak Sura* atau *Perahu kepala Burung* merupakan sejenis perahu Melayu yang mempunyai ukiran kepala burung pada bahagian hadapan.

Perahu Tiong Mas hanyalah bagi kegunaan Raja dan kerabat Di Raja bagi tujuan aktiviti air seperti memancing dan istirahat di sungai. Pada kebiasaannya, bahagian ukiran kepala burung dan ekornya diperbuat daripada kayu keras yang tahan seperti cengal. Ukiran seni pertukangan Melayu yang menarik seperti *Daun Dala* menghiasi setiap pelosok bahagian kepala dan ekor dan disudahi dengan cat warna kemasan.

## Lihat juga
* Perahu-perahu orang Melayu

## Rujukan


## Pautan luar
*  Gambar perahu "Buri Khaeng" Pattani 
* Khazanah ukiran tradisional di ANR
* Sejarah Ukiran Kayu dan Hiasan Perahu di Pantai Timur Semenanjung Malaysia / A Brief History of Woodcarving and Boat Decorations on the East Coast of West Malaysia, Mohd Nasrulamiazam Mohd Nasir & Asyaari Muhamad, International Journal of the Malay World and Civilisation 6(3), 2018: 75 - 84
Perahu bedar besar

Perahu bedar besar
 
**Spesifikasi**
Tiang Layarminima 23
Panjang m kaki  inci
Lebar m kaki  inci
Tinggi m kaki  inci
Anak kapal minima  maksima 
**Penerangan**
Perahu bedar besar adalah salah satu jenis perahu buatan Melayu.


**Perahu Bedar besar** adalah salah satu jenis perahu buatan Melayu. Perahu Bedar besar mempunyai lebih dari satu tiang layar dan mampu mengangkut jumlah barangan yang banyak.

Perahu Bedar besar terdapat dalam banyak saiz tetapi bilangan tiang layarnya adalah lebih dari satu. Perahu Bedar yang mempunyai hanya satu tiang layar digelar perahu bedar sahaja. Layar perahu bedar besar biasanya mempunyai tetulang menyerupai layar tongkang Cina.

## Pautan luar
* http://www.naga-pelangi.de/Naga_2/malay/naga2a_intro_my.htm
Senarai watak Di-Gata Defenders

Berikut merupakan senarai watak utama siri animasi Di-Gata Defenders.

## Enam watak utama
*  **Seth** (suara latar:Noah Cappe)
Seth adalah ketua Defenders. Seorang yang mahir, yakin, kreatif dan tegas, tetapi mudah hilang sabar dan keras kepala. Dia suka makan dan mudah loya kerana perutnya yang lemah. Dia mengawal Batu Nova milik ayahnya. Sebagai ketua, dia harus berwaspada terhadap orang di sekeliling, terutamanya Kali.

Secara diam-diam, dia suka dengan Melosa. Dia terkejut apabila mendapat tahu yang Atagor-an ingin melamar Melosa. Dalam 3 episod, dia bertemu dengan Finn, Sygney dan Geo. Akhir episod, mereka ditinggalkan begitu sahaja tanpa sebarang berita.

Seth banyak menerima perubahan fizikal. Misalnya, serangan Omniaxor sebabkan dia bersatu dengan Kragus, yang menawarkan kuasa luar biasa dan perisai untuk melindungi dirinya. Kelemahannya, dia cepat marah. Lengan kanan, bahu dan muka menjadi batu akibat penyatuan itu. Akhirnya,dia dipisahkan daripada Kragus oleh pemilik Megalith (seorang wanita).

Omniaxor bersatu dengan Kragus membentuk OmniKragg. Seth kemudiannya sakit di tangan kanan sebab batu Lady K'tahsh berada di dalam. Brackus terpaksa mengorbankan lengan Seth menggunakan Kebinasaaan Infinis untuk memisahkan batu itu. Oleh itu, Erik memasang lengan robotik pada Seth. Infinimatter telah mengubah pemikirannya dan hampir memusnahkan bandar Arboth, tetapi dapat diselamatkan dengan memberi tenaga untuk mendapatkan lengannya dan bandar itu kembali normal.

Untuk menebus kesalahannya, Di-Gata Defenders dihentikan buat sementara waktu. Namun,atas sokongan Aaron, Rion dan rakan-rakan lain, Defenders diteruskan dan dia sedar yang keputusannya itu salah. Dia menjadi ketua buat kali ke-2.

Seth menerima lengan mekanikal yang berfungsi sebagai meriam dan peluru berpandu serta sarung tangan yang lebar di bahagian lengan untuk melawan musuh. Teras kuasa Dojo mereka selamat dari dimusnahkan oleh Kali. Seth dapat kembali kuasanya untuk bersatu dengan Omniaxor agar kuasa fizikal dapat ditingkatkan.

Dia mahir kendalikan Dako dan Nega. Ia melibatkan serangan kuasa gelap. Kragus adalah gergasi berasaskan batu, menyerap batu ke badan sendiri dan meniru ciri-ciri itu. Penjaga asalnya ialah OmniKragg (Kragus + Omniaxor). Dia diberi sesuatu milik Aaron yang berfungsi seperti kunci dan buku sejarah. Sekali lagi, dia bersatu dengan penjaganya.

* **Kara** (suara latar oleh Stephanie Beard)
Kara seorang Defenders yang termuda, paling berkuasa tetapi kurang mahir seperti yang lain serta tabah dan bersahaja. Abangnya, Erik selalu ambil berat terhadap dirinya.Dia tahu jaga diri sebenarnya.

Dia memakai but sibernetik yang dibuat oleh Erik kerana dia sukar berjalan secara normal. Dengan but itu, dia dapat melompat lebih tinggi dan menyeimbangkan diri dengan baik. Tetapi ia tidak boleh dekat dengan alat elektronik. Di bawah butnya, dia memakai stoking yang menyerupai jika-tabi.

Tubuh Kara sesuai untuk salurkan kuasa tenaga Sigil dan serap kuasa yang banyak.Ini dikaji oleh King Magnun...

* **Melosa (Mel)**
Akan datang

* **Erik**
Akan datang

* **Rion**
Akan datang

* **Adam**
Akan datang
Muzium Automobil Nasional

**Muzium Automobil Nasional** merupakan sebuah muzium yang terletak di bangunan Welcome Center, Litar Antarabangsa Sepang.
Muzium Automobil Nasional telah mula dibuka kepada orang ramai pada 19 Mac 2004 sempena Perlumbaan Petronas Grand Prix. Tujuan utama muzium 2 tingkat ini ditubuhkan adalah untuk memberi maklumat mengenai sejarah perkembangan permotoran di negara ini.

## Rujukan

## Pautan luar
* Laman Muzium Automobil Nasional Malaysia.
Udang galah

**Udang galah** (Jawi: **اودڠ ݢاله**) atau nama saintifiknya *Macrobrachium rosenbergii* merupakan sejenis udang air tawar yang diternak secara komersial. Udang galah mendiami pelbagai kawasan air tawar dan, sekali-sekala, habitat air payau bermula dari alur anak sungai kecil dan kolam sehingga sungai, tasik, dan muara. Udang ini boleh ditemui di kawasan tropika dan subtropika di rantau Indo-Pasifik, dari India ke Asia Tenggara dan Australia Utara. Ia adalah haiwan omnivor dan mempunyai kecenderungan untuk aktif pada waktu malam.

Malaysia adalah negara pertama yang menemui cara-cara untuk menternak udang galah pada era 1960-an. Ini menyebabkan banyak negara asing memberi nama timangan kepada udang galah sebagai "Udang Malaysia". Namun kini penghasilan udang galah di Malaysia lebih rendah berbanding dengan negara-negara lain seperti Bangladesh, Vietnam, Thailand, China, Indonesia dan Taiwan. Pengeluar udang galah terbesar di dunia adalah negara China diikuti oleh negara Bangladesh. Negara seperti Vietnam, Thailand, Taiwan dan Indonesia juga menghasilkan udang galah lebih banyak daripada Malaysia.

## Pautan luar

* Kenali Jantina Udang Galah - Pemburu Udang Galah.
* Cara Udang Galah Makan - Pemburu Udang Galah.
* Bukti Udang Galah boleh membesar lebih 500 gram - Pemburu Udang Galah.
* Kaedah memancing Udang Galah - Pemburu Udang Galah.
* Kaedah menternak Udang Galah - Jabatan Perikanan Malaysia.
* Gambar udang galah jantan & betina.
* FAO/SIDP Species Identification Sheets
* Growing big on udang galah
* Udang Galah
Gamat

**Gamat** merujuk kepada sejenis haiwan yang hidup di dasar laut di dalam kelas **Holothuroidea**. Ia tidak mempunyai anggota yang menjulur keluar dan lebih berbentuk timun. Oleh itu, ia juga dikenali sebagai *timun laut* dan *teripang* di sesetengah tempat.

Gamat juga dijadikan sebagai minyak ubat, disebabkan ketahanannya yang mampu hidup walaupun dipotong dua, oleh itu dijadikan ubat bagi merawat luka dan untuk cepat sembuh selepas pembedahan dalam perubatan Melayu.
Perahu belakang potong

Perahu belakang potong

**Spesifikasi**
Tiang layar
Panjang m kaki  inci
Lebar m kaki  inci
Tinggi m kaki  inci
Anak kapal minimum  maksimum 
**Penerangan**
Perahu belakang potong adalah salah satu jenis perahu buatan Melayu.


**Perahu belakang potong** merupakan sejenis perahu buatan Melayu. Ia dinamakan sedemikian kerana bahagian belakangnya yang kontot seperti dipotong. Ini bertujuan bagi meletakkan enjin bot pada bahagian belakang.

Perahu belakang potong boleh dianggap sebagai perahu generasi baru yang menggunakan enjin. Perahu belakang potong biasanya dibuat dengan jumlah kayu rasuk, yang dipanggil joran, lebih banyak dipasang untuk memberi bentuk yang lebih sesuai dan lebih kukuh di bahagian belakangnya agar enjin dapat disangkut dan dipasang dengan kemudi tetap. Setelah dek dipasang, barulah dibuat rumah perahu. 

## Pautan luar
* http://www.penerbit.ukm.my/sari21-04.pdf
Sampan Riau

**Sampan Riau** merupakan sejenis perahu kecil yang mempunyai satu layar. Ia biasanya digunakan untuk perjalanan dekat.

## Lihat juga
* Perahu-perahu orang Melayu
Rangka ayam

**Rangka ayam** goreng merupakan sejenis makanan ringan / lauk yang ada dijual di pasar-pasar malam. Rangka ayam goreng, pada asasnya merupakan ayam yang telah di ambil isinya dan rangka yang tinggal dicelup dalam adunan tepung dan digoreng. 

Biasanya rangka ayam ini merupakan hasil sampingan kepada industri membuat bebola ikan dan lain-lain yang hanya menggunakan isi ayam dalam jumlah yang banyak. 

Rangka ayam biasanya dijual bersama sos chili.
Nama lain adalah ayam karaoke

## Pautan luar
*
Ikan kering

**Ikan kering** merujuk kepada cara pengawetan ikan dengan merendamnya dalam air garam dan mengeringkannya. Ia merangkumi kesemua jenis ikan yang diproses dengan cara sebegini. Ikan kering boleh dikeringkan dengan cara dijemur pada panas matahari atau melalui di salai di atas api yang perlahan.

Ikan kering biasanya banyak dijual dan dimakan semasa musim tengkujuh, apabila para nelayan tidak dapat pergi menangkap ikan di laut kerana ombak besar.

Biasanya ikan kering juga dimakan bersama ubi kayu yang direbus dan dimakan bersama air kopi.

## Galeri

Fail:Ikan_gelama_dijadikan_ikan_kering_(bahagian_atas).JPG | Bahagian atas badan ikan gelama yang dijadikan ikan kering.
Fail:Ikan_gelama_dijadikan_ikan_kerina_(bahagian_bawah).JPG | Bahagian bawah badan ikan gelama yang dijadikan ikan kering.
Fail:Ikan_kering_(ikan_gelama)_yang_telah_siap_digoreng.JPG | Ikan gelama kering yang telah siap digoreng.
Pokok Pegaga Gajah

**Pokok Pegaga Gajah** merupakan sejenis pokok renek dalam keluarga pegaga yang sering dimakan sebagai ulam. Ia bersaiz lebih besar berbanding pokok pegaga lain. Jarang terdapat dijual di pasar.

Ulam Pegaga sebagaimana tumbuhan herba hijau yang lain, kaya dengan pelbagai zat makanan seperti protin, gentian, zat besi, vitamin A dan C.
Muzium Kota Kayang

**Muzium Kota Kayang** merupakan sebuah muzium yang terletak di Perlis, Malaysia. Muzium Kota Kayang terletak bersekitaran Bukit Kayang, Bukit Lambong Panah, Bukit Jagat Hutang, Bukit Wai dan Bukit Menara dalam mukim Kayang iaitu berhampiran terusan buatan manusia yang tertua di Semenanjung. 

Muzium Kota Kayang di Kuala Perlis merupakan satu kompleks sejarah yang popular di Perlis.  Muzium Kota Kayang menawarkan pelbagai maklumat mengenai sejarah Perlis.

Terdapat pameran tinggalan akhaeologi dan sejarah dari kapak batu Neolithik, senjata, barangan tembaga, siling, replika dokument, dan carta keturunan diRaja.
Pelancong juga dapat melawat laman muzium di mana terdapat tapak Kota Indera kayangan, istana, dan dewan istiadat silam. Muzium Kota Kayang terletak di kaki bukit batu kapur yang bertindak sebagai halangan dari serangan musuh, sementara terdapat terusan yang pernah menjadi laluan bot antara Kota Kayang, Kuala Perlis, dan Alor Setar.
 
## Koleksi
Terdapat tiga galeri iaitu galeri am yang mempamerkan kronologi pembinaan Kota Kayang, peralatan harian golongan bangsawan di Perlis, galeri arkeologi yang mempamerkan hasil penyelidikan Kota Kayang dan sekitar negeri Perlis serta galeri Kedah / Perlis yang mempamerkan salasilah diraja negeri Perlis bermula dari Nabi Muhammad s.a.w dan replika bunga emas, kesan pendudukan penjajah dan pelbagai koleksi yang menarik.

## Alamat
:Al-Marhum Kayang, 
:Kuala Perlis, 
:02000 Perlis
:Tel : +604 9770027 / 0419
:Fax : +604 9782678
 
## Pautan luar
* Muzium Kota Kayang
Brunfelsia latifolia

**Pokok Pekan** atau nama saintifiknya "Brunfelsia latifolia", merupakan sejenis pokok renak yang mempunyai bunga yang berbau harum. Selain itu, ia mempunyai bunga yang bertukar warna antara ungu dan putih.

## Galeri

Brunfelsia latifolia (9) 1200.jpg
Brunfelsia latifolia (9)21.jpg
Brunfelsia latifolia (2) 1200.jpg
File:鴛鴦茉莉 Brunfelsia latifolia 20200925133459 08.jpg
File:鴛鴦茉莉 Brunfelsia latifolia 20200925133459 09.jpg
Brunsfeldia_latifolia_Pohl2.png
File:Brunfelsia latifolia in Ryosenji (14797542503).jpg| |alt=Prolifically flowering shrub
File:Brunfelsia latifolia in Ryosenji (14777352892).jpg|alt=Close-up of flowers
File:Brunfelsia latifolia (Habitus).jpg|alt=A neatly pruned shrub
File:Starr-110307-2749-Brunfelsia latifolia-leaves-Kula Botanical Garden-Maui (24448062274).jpg|alt=Leaves
File:Brunfelsia latifolia-bunga-Raflinoer32.jpg|Bunga
File:Brunfelsia latifolia-daun-Raflinoer32.jpg|Daun
File:Brunfelsia latifolia-pohon-Raflinoer32.jpg|Pohon


## Rujukan
Pendeskuamaan

**Pendeskuamaan** merujuk kepada penanggalan lapisan luar epitelium, terutama dari kulit atau membran mukus dalam bentuk sisik atau kepingan kecil. Pendeskuamaan berasal daripada perkataan Latin *desquamare* yang bermakna "membuang sisik ikan".

## Lihat juga
* Pitiriasis - kulit tanggal
Kembili

**Kembili** (, juga **kemilii**, nama penuh: **ubi kemili**) atau **kentang jawa** (nama saintifik: *Plectranthus rotundifolius*) merujuk kepada sejenis ubi yang kecil dan berkulit hitam bertaburan asal dari kawasan tropika Afrika tersebar luas di kawasan Afrika Barat dan Asia terutamanya India, Sri Lanka, Malaysia dan Indonesia.

## Penamaan
Nama *kembili* (juga diberikan dalam bahasa-bahasa Aceh dan Minangkabau) serumpun dengan pelbagai nama setempat yang diberikan serata Nusantara:

*  *gěmbili* (juga *kěntang irěng*, *kumbili jawa*, *kěntang klici*)
* bahasa Betawi: *kumĕli*
* bahasa Gayo: *gombili*
* bahasa Batak: *hombili* 
* bahasa-bahasa Maluku: *kombili* 
* bahasa Madura: *gombili* (juga *obi sola*)

Nama *ubi keling* digunakan dalam dialek tuturan masyarakat Kelantan, Semenanjung Malaysia.

Tumbuhan ini juga pernah diberi nama umum *[[kentang]]* serapan kata bahasa Jawa *kenthang* (Hanacaraka: ) bermaksud sebarang umbi; hasil tanamannya sering dibezakan dengan nama *kentang jawa* dari *kentang walanda* yakni tanaman *Solanum tuberosum* dalam catatan pertanian dilakukan pegawai Hindia Belanda di Jawa sepanjang separuh awal abad ke-19.

## Nota


## Rujukan

## Pautan luar
* Profil spesies di Sistem Maklumat Biokepelbagaian Malaysia
* Profil spesies di Flora and Fauna Web, Lembaga Taman Negara Singapura
* Sorting Plectranthus names
Kohilan Pillay Appu

Datuk **A. Kohilan Pillay a/l G. Appu** ialah ahli politik Malaysia berketurunan India. Beliau merupakan mantan Timbalan Menteri Dalam Negeri (2009-2013), mantan Timbalan Menteri Perusahaan dan Perladangan (2008-2009) dan mantan Ahli Dewan Negara (Senator) selama dua penggal (2008-2011 dan 2011-2014). 

Dalam barisan Kabinet Malaysia 2008 beliau dilantik sebagai Timbalan Menteri di Kementerian Perusahaan Perladangan dan Komoditi dan kini sebagai Timbalan Menteri Luar Negeri 1. Beliau merupakan seorang Senator yang dilantik pada Januari 2008 dan disambung lagi dari 12 Februari 2011 - 11 Februari 2014

Beliau sangat aktif di dalam politik sejak 16 tahun iaitu semenjak beliau tamat pengajian tinggi. Beliau memulakan karier politik beliau dengan menjadi ahli biasa Parti Gerakan dan selepas itu memegang jawatan Setiausaha Cawangan. Pada tahun 1995, permohonan beliau bagi membuka cawangan sendiri diluluskan oleh Jawatankuasa Pusat Parti. Beliau menjadi Pengerusi Cawangan Batu Caves dan pada tahun 1998, beliau bertanding dan berjaya menjadi Pengerusi Bahagian Gombak. Dibawah kepeimpinan beliau, Parti Gerakan Gombak berkembang dengan pesat dan sangat aktif di semua peringkat. Melihat keaktifan dan kepimpinan beliau oleh Parti Gerakan Pusat, beliau dilantik menjadi Ahli Majlis, Majlis Perbandaran Selayang pada tahun 1999. 

Pada waktu yang sama, beliau dipilih ke pelbagai jawatan di dalam parti, diantaranya, Ahli Jawatankuasa Pemuda Nasional, Speaker Pemuda Nasional, Naib Ketua Pemuda Nasional dan kini sebagai Ahli Jawatankuasa Pusat. Sumbangan beliau ke parti selama ini diambilkira secara serius dan parti telah melantik beliau sebagai Senator pada tahun 12 Februari 2008.

## Anugerah
* 
**  Panglima Mahkota Wilayah (PMW) – **Datuk** (2014)

## Rujukan
Perang Yamamah

**Perang Yamamah** berlaku pada bulan Disember 632 M. Perang ini berlaku akibat penentangan yang dilancarkan oleh Musailamah al-Kazzab yang berpusat di Yamamah terhadap kerajaan Khulafa al-Rasyidin pimpinan Saidina Abu Bakar.

Pertempuran ini berlaku pada awal pagi. Musailamah menyusun pasukannya menjadi tiga bahagian iaitu bahagian tengah, sayap kanan dan sayap kiri. Sayap kanan diketuai oleh **Muhakim ibn Tufail**, sayap kiri dipimpin oleh **Rajjal** dan bahagian tengah dipimpin oleh Musailamah sendiri.

Bagi tentera Islam, Khalid mengatur strategi yang sama seperti tentera Musailamah. Sayap kanan dipimpin oleh **Zaid ibn Khattab**, sayap kiri dipimpin oleh **Abu Huzaifah** dan bahagian tengah oleh Khalid sendiri.

## Hari Pertempuran
Pada peringkat awalnya, tentera Islam berjaya mengasak pasukan pemberontak murtad sehingga pasukan pemberontak murtad terdesak dan bertahan untuk seketika. Setelah berjaya bertahan dari serangan tentera Islam, Musailamah dengan pantas mengarahkan pasukannya menyerang balas dengan mengarahkan seluruh kekuatan sayapnya untuk menyerang bahagian tengah tentera Islam. Ketika ini, tentera Islam pula terdesak dan berundur. Khalid ibn al-Walid merasakan pertahanan tentera Islam semakin terdesak memandangkan ramai tentera Islam yang syahid mengarahkan tenteranya berundur dari medan pertempuran.

## Kesilapan Percaturan
Semasa proses pengunduran, Khalid membuat penyusunan semula barisan tentera Islam. Beliau menyedari bahawa tentera Islam yang datang dari pelbagai suku kaum tidak patut dicampurkan dalam satu batalion dalam menghadapi pasukan pemberontak murtad yang berasal dari suku kaum **Bani Hanifah**. Lalu Khalid memecahkan tenteranya mengikut suku kaum masing-masing dengan ketua skuad kecil dilantik dari kalangan suku kaum itu sendiri.

## Serangan Balas
Setelah membuat penyusunan semula, Khalid mengarahkan tentera Islam membuat serangan terhadap pemberontak murtad. Kali ini, taktik serangan berskala kecil dalam menghadapi pasukan pemberontak dalam satu batalion berjaya. Pasukan Musailamah yang semakin terdesak terpaksa berundur dan pembantu Musailamah, Muhakim ibn Tufail mengarahkan pasukannya berundur ke kota lindungan pasukan pemberontak murtad. Namun, Muhakim sendiri terkorban ketika menyelamatkan diri daripada serangan bertali arus tentera Islam.

## Pertempuran di dalam Kota
Setelah berjaya berundur, Musailamah bertahan di dalam kotanya yang dipanggil *Taman Pemurah*. Namun, tentera Islam berjaya mengasak dan mengawal pintu masuk kota kaum pemberontak murtad. Ini menyebabkan ramai pasukan Musailamah terkorban termasuk Musailamah sendiri sehingga kota ini digelar *Taman Maut*.

Selepas kematian Musailamah, lenyaplah pemberontakan yang dilancarkan oleh kumpulan murtad.
Korvet kelas Laksamana

**Korvet Kelas Laksamana** ialah satu kelas kapal korvet yang digunakan oleh flotila serangan Tentera Laut Diraja Malaysia. Kapal-kapal ini ditugaskan dalam skuadron korvet ke-24 TLDM.

## Latar belakang
Kapal-kapal ini asalnya dipesan Tentera Laut Iraq pada tahun 1981 dan dikenali sebagai kelas Assad. Walau bagaimanapun, setelah kapal-kapal ini siap, Pertubuhan Bangsa Bersatu telah mengenakan sekatan ke atas Iraq yang menghalang kapal-kapal ini diserahkan disebabkan sekatan antarabangsa terhadap Iraq berikutan pencerobohan Kuwait oleh Iraq 

## Kapal-kapal dala pada awal 90an.kelas Laksamana
Berikut ialah kapal-kapal kelas Laksamana dalam perkhidmatan TLDM berserta nama dan nombor gada-gada asalnya.

## Kelengkapan tempur
Walaupun bersaiz kecil, kapal-kapal ini sangat berupaya kerana ia dilengkapi untuk menangani ancaman daripada ketiga-tiga aspek peperangan maritim. Sebelum ketibaan kapal-kapal ini, tiada kapal TLDM yang dilengkapkan peluru berpandu anti udara kecuali KD Rahmat. Setiap unit Laksamana membawa empat buah peluru berpandu Aspide anti udara pada pelancar Albatross. Peluru berpandu Aspide merupakan versi yang telah melalui peningkatan daripada peluru berpandu Sea Sparrow. Kelas Laksamana juga membawa enam buah peluru berpandu Otomat Teseo Mark2 yang mempunyai jangkauan sehingga 120km untuk memusnahkan sasaran permukaan. Torpedo anti kapal selam pula dilancarkan dari dua pelancar Alenia ILAS-3 di kedua-dua sisi kapal. Seperti kebiasaan reka bentuk kapal Itali yang mementingkan kelajuan, Hang Nadim, Tun Abdul Jamil, Muhammad Amin dan Tan Pusmah mempunyai kelajuan maksima 36 knot.

## Konfigurasi semula
Setelah dioperasikan hampir sepuluh tahun, kapal-kapal kelas Laksamana memerlukan pengubahsuaian untuk menepati keperluan semasa TLDM. Terdapat cadangan dari dalam TLDM untuk mengkhususkan peranan kapal-kapal ini kepada tugas anti udara. Disebabkan saiz kapal yang kecil, peralatan terkini yang lebih berat sukar dimuatkan. Peranan anti kapal selam mungkin terpaksa dilucutkan bagi memberi laluan kepada cadangan menambah bilangan peluru berpandu Aspide kepada lapan. Dalam konfigurasi begini, kapal-kapal kelas Laksamana akan bertindak sebagai payung pertahanan udara armada.

## Galeri

Imej:KD Laksamana Tun Abdul Jamil dan Laksamana Muhammad Amin.jpg‎|KD Laksamana Tun Abdul Jamil dan Laksamana Muhammad Amin
Imej:KD Laksamana Hang Nadim.jpg‎|KD Laksamana Hang Nadim


## Rujukan

## Pautan luar
* Gambar KD Laksamana Tan Pusmah
*  KD Laksamana Muhammad Amin (F 136)
* Gambar KD Laksamana Tun Abdul Jamil  
* Gambar KD Hang  Nadim
* Gambar kesemua 4 buah kapal Kelas Laksamana daripada tapak web Tentera Laut Diraja Malaysia rasmi
Musailamah al-Kazzab

**Musailimah ibn Habib** (مسيلمة بن حبيب), atau lebih dikenali gelaran **Musailimah al-Kazzab** merupakan seorang yang berasal daripada suku kaum Bani Hanifah yang terletak di kawasan daerah Yamamah. Musailamah terkenal dengan kerana membuat pembohongan dengan mengaku dirinya merupakan seorang nabi.

## Kaumnya
Suku kaum Bani Hanifah merupakan suku kaum Arab yang terbesar di Yamamah. Suku kaum ini terkenal dengan industri pembuatan senjata terutamanya pedang. Malah sebilah pedang Nabi Muhammad S.A.W dihasilkan oleh suku kaum Bani Hanifah.

## Kehidupannya
Pada awalnya Musailamah merupakan seorang tabib. Selepas beberapa ketika, beliau memeluk Islam selepas bertemu dengan baginda. Malahan sebuah masjid dibina di Yamamah sebagai pengisytiharannya memeluk Islam.

## Pengkhianatannya
Selepas Musailamah mempelajari ilmu sihir, beliau mengumpulkan para pengikutnya dan membuat perancangan untuk murtad secara besar-besaran.

Langkah pertama beliau adalah menghantar surat kepada baginda Nabi S.A.W. Namun, beliau tidak menggerakkan tenteranya secara keseluruhannya.

Semasa pemerintahan Khulafa al-Rasyidin yang pertama iaitu Saidina Abu Bakar, Musailamah melancarkan perang ke atas kerajaan Islam itu. Ketika itu, seluruh wilayah Yamamah berada di dalam kekuasaan beliau.

## Kematiannya
Beliau dibunuh oleh Wahsyi di dalam peperangan yang dikenali sebagai Perang Yamamah. Setelah kematian beliau, tentera murtad tidak mampu lagi menahan asakan tentera Islam berikutan ketiadaan pemimpin yang berkebolehan seterusnya menyebabkan sebahagian daripadanya ada yang terbunuh di dalam peperangan tersebut dan sebahagian yang lainnya bertaubat dan kembali kepada ajaran Islam. Maka, lenyaplah gerakan murtad di semenanjung Arab.
Lisa Gerrard

**Lisa Germaine Gerrard** (lahir 12 April 1961) merupakan seorang ahli muzik, penyanyi dan penggubah Australia yang menjadi terkenal sebagai sebahagian dari kumpulan Dead Can Dance. Dia juga terkenal dengan suara kontraltonya.
Aqil ibn Abi Thalib

**Aqil ibn Abi Thalib** () merupakan adik beradik kepada Ja'afar ibn Abi Thalib dan Ali bin Abi Thalib. Beliau lahir pada 590 M.

Aqil merupakan seorang yang cekal dan di akhir hayatnya beliau menjadi buta kerana terlibat di dalam beberapa ekspedisi peperangan. Mempunyai lima orang anak lelaki dan seorang anak perempuan. Beliau meninggal dunia pada umur 96 tahun.

Beliau pernah terlibat di dalam beberapa pertempuran. Antaranya ialah Perang Mu'tah.
Dango

adalah kuih Jepun berbentuk bulat seperti bebola kecil, dan dimasak dengan cara kukus atau rebus di dalam air. Adunan dango dibuat daripada tepung beras yang diadun bersama air atau air panas. **Kushidango** adalah sebutan untuk sejumlah 3, 4, atau 5 biji dango yang dicucuk menjadi satu dengan cucukan (*kushi*) buluh. Jumlah dango dalam satu cucuk bergantung kepada daerah di Jepun.

Dango yang rasanya manis dibuat dengan menambahkan gula ke dalam adunan, sedangkan dango yang tidak manis dicelupkan ke dalam sos. Dango juga boleh dimakan dengan taburan serbuk kacang soya (*kinako*), dimasukkan ke dalam mitsumame (agar-agar yang dimakan bersama campuran buah dalam tin) atau mentega kacang merah yang dicairkan dengan air. Selain dari tepung beras, dango juga boleh dibuat daripada tepung gandum atau tepung millet.

## Sos
Sos untuk kushidango terdiri daripada dua perasa:
* Sos campuran kicap (*sos*) dengan air ditambah gula pasir, mirin, dan tepung kentang sebagai pemekat.
:Sos manis-masin merupakan sos yang paling biasa untuk dango di banyak daerah Jepang.
* Kicap
:Kushidango dengan rasa kicap boleh dijumpai di Wilayah Gifu, daerah Tama di Tokyo, dan Iruma di Wilayah Saitama.

Jenis kushidango lain disajikan dengan pelbagai macam olahan atau taburan:
* Mentega kacang merah
* Serbuk kacang soya dan gula pasir
* Mentega kacang soya muda
* Mentega kacang walnut
* Bijan dan gula pasir

## Jenis dango

* Tsukimidango (dango melihat bulan)
:Sejumlah daerah di Jepun menyusun biji tsukimidango hingga membentuk piramid.
* Hanamidango (dango sewaktu ohanami)
:Kushidango dengan warna merah jambu, hijau, dan putih.
* Yomogidango atau Kusadango
:Dango yang dimakan bersama mentega kacang merah, serbuk soya, dan gula.
* Shiratama dango (dango bebola putih)
:Bulatan dango dari tepung beras yang dimasukkan ke dalam mentega kacang merah yang dicairkan, atau dimakan bersama agar-agar dan buah dalam tin.
* Mitarashi dango
:Sejumlah 3, 4 atau 5 biji dango dicucuk dengan batang buluh dan dipanggang sebelum dicelupkan ke dalam sos dari campuran sos soya dan gula. Hanya di Wilayah Gifu, mitarashi dango dicelupkan dulu ke dalam sos sebelum dipanggang.
* Kibidango
:Dango dari tepung millet seperti yang dikisahkan dalam cerita rakyat Momotaro.

## Pautan luar
*  Resepi kushidango
Evangeline

"**Evangeline, A Tale of Acadie**" ialah syair yang diterbitkan pada 1847 oleh penyair Amerika, Henry Wadsworth Longfellow.

## Pautan luar

*
Muzium UMNO Melaka

**Muzium UMNO Melaka** merupakan sebuah muzium yang terletak di Melaka, Malaysia.

## Pameran
Muzium ini mempamerkan perkara-perkara bersejarah yang berkaitan dengan penubuhan dan perjuangan UMNO.

### Objektif
* Merekodkan semua pencapaian UMNO dalam politik Melaka dan negara. 
* Melahirkan satu dokumentasi peranan UMNO dalam menjana kepentingan orang Melayu dan pembangunan Malaysia. 
* Memberi pengetahuan kepada generasi hari ini tentang sumbangan UMNO sebagai parti tunjang Perikatan dan Barisan Nasional dalam memimpin politik, pentadbiran dan pembangunan Melaka dan Malaysia. 
* Menjadi pusat informasi mengenai UMNO dan politik Malaysia kepada orang ramai dan para pelancong. 
* Menunjukkan penghormatan dan penghargaan kepada pemimpin UMNO Melaka dan Malaysia yang telah berjasa kepada agama,bangsa dan tanahair. 
* Menghargai sejarah bangsa dan agama sebagai penggalak patriotisme di kalangan rakyat Malaysia.

## Waktu pembukaan
Muzium ini dibuka setiap hari dari jam 9.00 pagi hingga 5.30 petang kecuali hari Jumaat di mana ia ditutup dari jam 12.45 tengah hari sehingga jam 2.45 petang

## Lihat juga
* Daftar muzium di Malaysia
* Pelancongan di Melaka

## Rujukan
Perahu sekoci

**Perahu sekoci** merupakan sejenis perahu tradisi Melayu yang bersaiz kecil dan biasanya digunakan bagi mencandat sotong dan menangkap ikan di kawasan persisiran pantai. Ia dilengkapi dengan satu tiang layar dan amat terkenal di negeri Terengganu.

## Lihat juga
* Perahu-perahu orang Melayu
Wakaf

**Wakaf** mempunyai pelbagai erti dalam bahasa Melayu, antaranya adalah:-
* Pondok wakaf
* Wakaf (Faraidh) - Menderma barangan atau harta benda untuk kegunaan orang ramai.
* Wakaf dalam ilmu tajwid.

## Nama tempat
* Wakaf Bharu
* Wakaf Tapai
* Wakaf Tuan Farrer
Pondok wakaf

**Pondok wakaf** merupakan sebuah bangunan beratap tanpa dinding yang dibina bagi kegunaan para pengembara untuk beristirahat. Pada masa dahulu ia banyak dibina sebagai satu cara bagi seseorang membuat amal dengan membina pondok-pondok wakaf bagi kegunaan umum.

Ia banyak terdapat di negeri-negeri pantai timur seperti Kelantan, Terengganu dan Pahang. Malah ia juga sering dijadikan nama tempat atau kampung.
Shake (penyanyi)

Dato' Sheikh **Abdullah bin** Sheikh **Ahmad Bahweres** DPMJ atau lebih dikenali sebagai **Dato' Shake** (lahir 20 Mei 1950) ialah seorang penyanyi Malaysia yang mencipta nama di California.

Berketurunan Hadrami (Hadramaut, Yaman), beliau berasal dari Johor namun kini tinggal di Beverly Hills, California dengan isterinya Datin Milena dan mereka memiliki empat anak. Beliau datang daripada keluarga besar empat lelaki dan lima perempuan, di mana beliau merupakan yang ketiga. Abang beliau, **Sheikh Abu Bakar Sheikh Ahmad** merupakan pemilik SBBS Music Centre; kedai muzik terawal di Johor Bahru. Beliau juga merupakan bapa saudara kepada menteri Azalina Othman Said.

## Album
* Kau Bungaku (1983) - lagu *Umi* dipetik dari album ini
* Bicara Tentang Cinta (1984)
* Cinta Dan Hidup (1984) - lagu *Anugerah Dari Kegagalan* dipetik dari album ini
* Kita Bertemu Lagi (1986)
* Sebuah Lagu Cinta (1986)
* Destini
* Satu Penghargaan
* Sebelum Kau (1994)
* Gelombang Asmara (2001)
* Album Keamanan (2003)
* Chameleon (2012)

## Anugerah
*  :
**  Darjah Mahkota Johor Yang Amat Mulia Pangkat Kedua, Dato’ Paduka Mahkota Johor (DPMJ) -- **Dato**' (1979)

## Rujukan

## Pautan luar
* Laman rasmi Dato Shake
* Laman rasmi Dato Shake 2013
Hikayat Sema’un

**Hikayat Sema’un** merupakan sebuah hikayat lama Melayu yang berkaitan dengan kisah pada zaman agama Islam se­dang mulai berkembang. 

Hikayat Sema’un terdapat dalam bentuk *Microfilm: NL 10977]. [1981]. [Berlin]: Orientabteilung,
Preussische Kulturbesits, Stastsbibliothek.*

## Pautan luar
* http://exhibitions.nlb.gov.sg/aksara/info/AKSARAindxd.pdf
Hikayat Bispu Raja

**Hikayat Bispu Raja** merupakan sebuah hikayat lama Melayu. 

Salinan mikrofilemnya ada terdapat di Singapura dengan rujukan *Hikayat Bispu Raja [Microfilm: NL 8647]. Singapura: P. Chong. (RRARE 899.13 HIK)*

## Pautan luar
* Kesusasteraan lama Melayu: untok pelajar2 tingkatan tinggi sekolah menengah dan pelajar2 maktab perguruan, Arifin Nur, Pustaka Aman Press, 1971 - Malay literature - 251 pages
* http://exhibitions.nlb.gov.sg/aksara/info/AKSARAindxd.pdf
Hikayat Raja Jumjumah

***Hikayat Raja Jumjumah*** atau juga dikenali sebagai ***Hikayat Tengkorak Kering*** merupakan sebuah hikayat lama Melayu yang berkaitan dengan kisah pada zaman agama Islam se­dang mulai berkembang. 

Ia terdapat dalam bentuk mikrofilem dengan rujukan *Hikayat Tengkorak kering [Microfilm: NL 2553]. (1894). Penang: Mercantile Press.*

*Hikayat Raja Jumjumah* menceritakan bagai­mana Nabi Allah Isa memohon ke hadrat Tuhan minta supaya sebuah tengkorak kering yang dijumpainya di ­sebuah padang negeri Syam itu berkata-kata kapadanya; seterusnya hikayat ini meriwayatkan bagaimana tengkorak itu menceritakan kapada Nabi Allah Isa bahawa ia se­orang raja di negeri Masir dan Syam yang penuh dengan segala kemewahan dan bersifat adil, tetapi ia tiada menunai­kan fardhu sembahyang lima waktu. 

Kemudian di­ceritakannya pula pengalamannya yang dahsyat-dahsyat dideritainya sesudah ia mati, serta berbagai pandangannya bagaimana azabnya orang-orang yang berbuat maksiat kena seksa di akhirat; tetapi bagi dirinya yang ada juga mempunyal ilmu agama dan berbuat kebajikan bersedekah kepada fakir miskin maka akhirnya terlepas juga ia dari­pada neraka walaupun sesudah menderitai berbagai-bagai azab sengsara. 

Akhirnya ia memohonkan kiranya Nabi Isa mendoakan ke hadrat Tuhan supaya ia dihidupkan se­mula untuk berbuat amal yang soleh. Apabila permo­honannya itu telah makbul maka ia tiada berkehendak lagi menjadi raja tetapi sentiasa beribadat kepada Allah.

## Rujukan

## Pautan luar
* http://exhibitions.nlb.gov.sg/aksara/info/AKSARAindxd.pdf
Hikayat Abu Samah putera Sayyidina Omar

**Hikayat Abu Samah putera Sayyidina Omar** merupakan sebuah hikayat lama Melayu yang berkaitan dengan kisah pada zaman agama Islam se­dang mulai berkembang. 

Ia mengisahkan mengenai cerita Abu Samah putera Sayyidina Omar yang telah mati kerana di hukum palu seratus kali, oleh melakukan perbuatan yang sangat-sangat dilarang oleh agama Islam, iaitu berzina, dan hukuman itu telah dilakukan oleh ayahandanya sendiri.

## Rujukan

* Bunga rampai kajian sastera Melayu, R. O. Selamat, Sinaran, 1963 - Malay literature - 65 pages
* A Study of the Evolution of the Malay Language oleh Seong-chee Tham. Dalam buku ini yang memetik *Hikayat Abu Samah*, protagonis dihukum kerana meminum arak.

## Pautan luar
* http ://www.ashtech.com.my/DIL/sastera/book001.htmashtech.com - pautan mati - arkib)
Hikayat Tamin ad-Dari

**Hikayat Tamin ad-Dari** merupakan sebuah hikayat lama Melayu yang berkaitan dengan kisah pada zaman agama Islam sedang mulai berkembang. 

Hikayat Tamin ad-Dari meriwayatkan kisah Tamin di­larikan oleh Jin 'Afrid Majusi ketanah Jin Kafir, kemudian ia telah membantu jin-jin Islam yang datang melanggar tanah Jin Kafir itu. Raja Jin memerintahkan Jin Shahir menerbangkan Tamin balik ke Madinah tetapi Jin Shahir telah terbakar lalu Tamin jatuh kedalam laut. 

Kemudian diceritakan pula peri Tamin bertemu dengan Iblis, masuk kedalam gua Nabi Sulaiman dan kemudian berjumpa Dajal. Sesudah itu di-ceritakan pula peri Tamin menumpang di dalam sebuah kapal kepunyaan Raja Hindi tetapi kapal itu karam kerana raja itu tiada membayar zakat. 

Di ceritakan juga peri Tamin bertemu dengan Nabi Ishak dan lepas itu dengan Nabi Alias dan akhirnya dengan Nabi Khidhir. Menurut ceritanya Tamin telah ghaib selama tujuh tahun empat bulan dan sepuluh hari, hingga isterinya sendiri tiada mengenali dia kerana ia tiada pernah bercukur dan kuku-­kukunya panjang belaka.

## Pautan luar
* http://www.ashtech.com.my/DIL/sastera/book001.htm
Domo-kun

ialah maskot rangkaian televisyen NHK Jepun yang muncul dalam beberapa sketsa animasi gerak henti 30 saat yang berfungsi sebagai pengenalan rancangan.

## Latar belakang
**Domo**, selaku watak utama, dihuraikan dalam laman web rasni bahasa Inggeris sebagai "seekor makhluk aneh yang menetas dari sebiji telur."  Nama "Domo" diperoleh ketika episod kedua rancangannya apabila seorang juruhebah TV berkata, , yang lebih kurang bermaksud, "Apa khabar di sana?", atau "Apa khabar, Domo?". Akhiran kun pada "Domo-kun" ialah gelaran mesra yang sering dipakai apabila menyapa lelaki yang lebih muda. Makanan kegemaran Domo-kun ialah gulai daging dan ubi kentang, manakala dia paling benci epal, gara-gara satu misteri yang belum terjawab dalam DNA-nya. Domo-kun juga selalu kembung apabila gementar atau marah.

Domo tinggal dalam sebuah liang bawah tanah bersama   , seekor arnab tua bijaksana yang gemar menonton televisyen dan minum teh hijau. Nama Usaji adalah kata lakur perkataan , (arnab), dan  (atuk). Usaji tidak gemar bahan-bahan "baharu" dan juga tidak ada telefon. Dari segi fesyen, Usaji lebih mementingkan bahan berbanding bentuk. Makanan kegemaran Usaji ialah lobak, manakala dia paling tidak gemar makan "benda-benda yang tidak bererti."

Dalam liang itu juga didiami dua ekor kelawar, iaitu si ibu bernama  dan anaknya . Shinobu menderita alkoholisme.

Satu lagi watak utama dalam siri cerita ringkas ini ialah seekor musang bernama   . Tā-chan yang berusia 17 tahun ini hendak menjadi jurugaya atau peragawati di Tokyo dan selalu menggunakan teknologi (TV, telefon bimbit, dan kamera). Makanan kegemarannya ialah aprikot dan tart pudina, manakala landak laut paling dijauhi seleranya.  Nama Tā-chan berasal dari perkataan  dalam penyiaran digitak.

## Pautan luar
* NHK's official Domo webpage 
* Official U.S. Domo website
* Offcial Domo website Argentina ,Spanish 
* Large Domo-kun plush on the bridge of the Enterprise
* Frequently Asked Questions about Domo-kun 
* [Infamous Domo-kun's Angry Smashfest flash game [I-Mockery] ]
* Domo-kun wallpapers
* A Domo-kun fan site
* A Domo-kun fan blog
* Domo-kun at the movies  satirical article
*UNCYCLOPEDIA-JAPAN-どーもくん
Hikayat Iskandar Zulkarnain

**Hikayat Iskandar Dzulkarnain** atau ***Hikayat Iskandar Dzu'l-Karnain*** merupakan sebuah hikayat lama Melayu yang berkaitan dengan kisah pada zaman agama Islam sedang mulai berkembang. Menurut Law Yock Fang, hikayat ini berawal dari kisah-kisah saduran buku dikarang Kallisthenes, seorang Yunani Mesir yang pernah mendampingi Alexander Agung bertarikh abad ke-2 dan ke-3 sebelum Masihi. Dalam hikayat ini, diceritakan Iskandar mengunjungi berbagai negeri didampingi oleh Nabi Khidir. 

Hikayat ini merupakan salah satu daripada bahan kesasteraan bahasa Melayu yang ditulis masa dahulu namasih terselamat sehingga hari ini. 

## Salinan
Pada masa ini terdapat beberapa naskah asal yang terselamat di luar negeri antaranya adalah di:-
* Cod.Or.1696, Perpustakaan Universiti Leiden.
* mikrofilem : NL 10975]. [1981]. [Berlin]: Orientabteilung, Preussisohe Kulturbesitz, Staatsbibliothek.
 
Beberapa salinan terdapat dalam Himpunan Seksyen Indonesia dan melayu, Jabatan Pengajian dan Bahasa Asia, Universiti Monash seperti berikut:-  

Hikayat Iskandar Dzulkarnain 
Winstedt Ms I
Rujukan: JMBRAS Vol 16 Pt 2 1938 p 6
Laman: 327 Size: 12½ x 8½ inci
Tarikh: 1302 A H (1884 A D)
Tempat: Sungai Ujong  MICROFILM 6001
Reel 096 (2)

Hikayat Iskandar Zulkarnain 
Winstedt Ms II
Rujukan: JMBRAS Vol 16 Pt 2 1938 p 6
Laman: 232 (17 laman pertama hilang) Size: 12½ x 8½ inci MICROFILM 6001
Reel 096(3)

Hikayat Iskandar Zulkarnain 
Winstedt Mx III
Rujukan: JMBRAS Vol 16 Pt 2 1938 p 7-9
Laman 179 Size: 12½ x 8½ inci
Tarikh: 9 Muharram 1289 A H (20 March 1872)
Tempat: Kampong Ulu di Melaka MICROFILM 6001
Reel 096(4)Hikayat Iskandar Zulkarnain 
Winstedt ms IV
Ref: JMBRAS Vol 16 Pt 2 1939 p 9-10
Pages: 297 Size: 12½ x 8½ inci
Date: 10 Rabial-akhir 1324 (3 Julai 1906)
Copyist: Ibrahim bin Abbas for Wan Besar of Kedah  MICROFILM 6001
Reel 096(5)

Pada masa kini Hikayat Iskandar Dzulkarnain menjadi salah satu sumber penting pengkajian bahasa Melayu dan untuk penyelidikan ia boleh didapati di *[ Hikayat Iskandar Dzulkarnain] [Microfilm: NL 10975]. [1981]. [Berlin]: Orientabteilung, Preussisohe Kulturbesitz, Staatsbibliothek.*.

## Rujukan
* [ Hikayat Iskandar Dzulkarnain] [Microfilm: NL 10975]. [1981]. [Berlin]: Orientabteilung, Preussisohe Kulturbesitz, Staatsbibliothek.




## Pautan luar
* PDF - Aksara: The Passage of Malay Scripts. 
* http://www.ashtech.com.my/DIL/sastera/book001.htm
Cetra faqir empat orang

**Cetra faqir empat orang** merupakan sebuah hikayat lama Melayu.

Ia terdapat di perpustakaan Singapura dengan rujukan *Cetra faqir empat orang. (1847). Singapura: [Hak Mahmud Bin Almarhum Said Mualim bin Arshad]. (RRARE 891.5523 CET)*

## Pautan luar
* http://exhibitions.nlb.gov.sg/aksara/info/AKSARAindxd.pdf
Hikayat Nabi Sulaiman

**Hikayat Nabi Sulaiman**, merupakan salah satu daripada kesusteraan bahasa Melayu yang ditulis dalam bentuk manuskrip. Pengarangnya Tidak diketahui. Ia adalah antara yang masih terselamat sehingga hari ini.

Ia mengisahkan kisah Nabi Sulaiman a.s. anak Nabi Daud A.S. memang telah termasyhur ke seluruh dunia sebagai seorang raja besar dan seorang nabi atau pesuruh Tuhan. Menurut kisah­nya Nabi Sulaiman bukan sahaja menjadi raja bagi segala manusia bahkan juga memerintah jin, haiwan dan mergastua dia juga menguasai angin. Cerita Gua Intan Raja Suilai­man yang termasyur itu adalah sebagai merupakan peri kekayaan Nabi Sulaiman; Nabi Sulaiman menurut kisahnya sangatlah adil dan bijaksana serta dengan kelebihan dan mukjizatnya di kurnia Tuhan. 

Suatu cerita yang termasyur juga berkenaan dengan kisah Nabi Suilaiman ialah cerita Puteri Balkis yang merajai Kerajaan Yaman pada zaman itu. Pada mula­nya Puteri Balkis enggan tunduk kapada Nabi Sulaiman, tetapi apabila telah di saksikannya kebesaran dan mukjizat Nabi Sulaiman itu barulah ia mengakui tunduk.

Hikayat Nabi Sulaiman ini merupakan salah satu kesusteraan yang dipengaruhi ugama Islam. Hikayat ini merupakan salah satu daripada hikayat-hikayat yang dimasukkan dalam Daftar Werndly bertarikh 1976.

## Rujukan
Hikayat Anbiya

**Hikayat Anbiya ** merupakan sebuah hikayat lama Melayu.

Ia terdapat dengan rujukan *Hikayat Anbiya [Microfilm: NL 7925]. [19??]. [S.l. : s.n.].
(RRARE 899.2302 HIK)*

## Pautan luar
* http://exhibitions.nlb.gov.sg/aksara/info/AKSARAindxd.pdf 

* Kisah Al-Anbia di MyManuskrip
Hikayat Raja Khandak

**Hikayat Raja Khandak** merupakan salah satu hikayat Melayu lama.

Hikayat Raja Khandak mengisahkan mengenai antara pahlawan-pahlawan Islam yang termasyur gagah berani pada zaman Rasulullah ialah Sayyidina 'Ali ibn Abu Talib, iaitu suami Fatimah, puteri Rasulullah. Kisah keberanian dan kegagahan Sayyidina 'Ali ada ter­kandung di dalam Hikayat Raja Khandak (ad a orang menye­but Hondok). Di-dalam hikayat ini meriwayatkan apabila 'Ali bertempek di medan perang suaranya seperti halilintar membelah bumi; pedangnya yang bernama Dzulfakar itu apabila di hunus memanjangkan diri hingga saujana mata memandang, demikian juga peri ketingkasan kudanya yang bernama Duldul itu sebagai terbang lakunya. Oleh ke­beranian dan kegagahan 'Ali hingga ia digelar dalam hikayat itu "'Ali Harimau Allah."

Menurut sejarah Islam 'Ali ialah orang yang mula-­mula menjadi pengikut Rasulullah selain dari Khadijah, isteri Rasul ullah. 'Ali sentiasa mengikut Rasulullah terutamanya dalam peperangan yang penting-penting; ia di­angkat menjadi khalifah Islam yang keempat tetapi tiada di-akui: oleh Mu'awiah ibn Abi Sufian serta pengikut-­pengikutnya yang terkenal dengan gelaran Bani Umaiyah, maka akhirnya peperangan telah berlaku di-antara kedua pihak itu.

Menurut ceritanya Ali telah mati ditikam oleh gem­bala kudanya yang diupah oleh Mu'awiah, ia-itu tatkala 'Ali hendak ka-masjid.

'A1i dengan isterinya, Fatimah, puteri Rasu1ullah, mempunyai dua orang putera Hasan dan Husain, tetapi dengan isterinya yang lain ia mempunyai seorang putera lagi bernama Muhammad 'A1i 
Hanafiah.